text: Nye spor efter forsvunden 24-årig fra Horsens
  02 februar 2017 kl. 13.04
  Billeder fra  overvågningskameraer i Aarhus har givet nye spor af den 24-årige Nick Langkjær Hansen fra Horsens, der natten til søndag forsvandt under en bytur i Aarhus
  Gennemgang af videoovervågningen har nu vist, at Nick Langkjær Hansen kl. 05.23 søndag morgen var på McDonald's på Store Torv i det centrale Aarhus. Det oplyser Sydøstjyllands politi torsdag.
  Videoovervågningen viser livstegn fra den 24-årige, 38 minutter senere, hvor han blev set på bar Hekkenfeldt i Skolegade, kl. 04.47 søndag morgen.
  Det var en aftale, at Nick Langkjær Hansen skulle sove hos en kammerat i Tøndergade. Østjyllands Politi  anmoder derfor folk om at være opmærksomme på udhuse, kældre, cykelskure og baggårde på strækningen fra Immervad og mod Tøndergade i Aarhus.
  Lørdag aften var den 24-årige Nick Langkjær Hansen i byen med en større gruppe venner. De var rundt forskellige steder i Aarhus. 
  Den 24-årige bor i Horsens og studerer i Aarhus.
  Korrektion til tidligere opdatering vedrørende eftersøgningen af Nick Langkjær Hansen https://t.co/RPKkmOUZJn
  
  